b'\n_START_ARTICLE_\nAmfetamin\n_START_SECTION_\nNa\xc4\x8dini u\xc5\xbeivanja\n_START_PARAGRAPH_\nNajpogostej\xc5\xa1i na\xc4\x8din u\xc5\xbeivanja amfetaminov so tablete, kapsule, raztopine v ampulah in za injeciranje, \xc4\x8deprav se lahko u\xc5\xbeivajo tudi v drugi obliki, na primer njuhajo. Pogosto so amfetamini ena od snovi, ki se prime\xc5\xa1ajo ( s slengu "presekajo") drugim sinteti\xc4\x8dnim drogam.\n_START_SECTION_\nMDMA\n_START_PARAGRAPH_\nMDMA je najpogostej\xc5\xa1a psihoaktivna sestavina ekstazija, zato slednjega pogosto kar ena\xc4\x8dimo s tem amfetaminom. V uli\xc4\x8dnem jeziku mu pravijo tudi "Adam".\n_START_SECTION_\nMDEA\n_START_PARAGRAPH_\nTudi MDAE je pogosta psihoaktivna sestavina ekstazija. V uli\xc4\x8dnem jeziku mu pravijo "Eva".\n_START_SECTION_\nSpeed\n_START_PARAGRAPH_\nMed najpogostej\xc5\xa1imi amfetamini je v svetu prepovedanih drog poznan sulfat amfetamina, v uli\xc4\x8dnem jeziku imenovan tudi speed. Obi\xc4\x8dajno ga najdemo v prahu, njuha se kot kokain in ima zaradi na\xc4\x8dina u\xc5\xbeivanja tudi podobna tveganja, zlasti pogoste so po\xc5\xa1kodbe nosne sluznice in nosnega pretina. Speed in druge amfetamine poznamo tudi v ampulah in kapsulah.\n_START_SECTION_\nFarmakodinamika\n_START_PARAGRAPH_\nVse te snovi spro\xc5\xa1\xc4\x8dajo monoamine iz \xc5\xbeiv\xc4\x8dnih kon\xc4\x8di\xc4\x8dev v mo\xc5\xbeganih. Te snovi so substrati za nevronske privzemne prena\xc5\xa1alce za noradrenalin, serotonin in dopamin. Povzro\xc4\x8dijo spro\xc5\xa1\xc4\x8danje teh mediatorjev in povzro\xc4\x8dajo akutne u\xc4\x8dinke, na\xc5\xa1tete spodaj. _NEWLINE_S podalj\xc5\xa1ano uporabo postanejo nevrotoksi\xc4\x8dni. Povzro\xc4\x8dijo degeneracijo \xc5\xbeiv\xc4\x8dnih kon\xc4\x8di\xc4\x8dev, ki vsebujejo amine in lahko tudi celi\xc4\x8dno smrt. Ta u\xc4\x8dinek se zgodi zaradi akumulacije reaktivnih metabolitov osnovne snovi v \xc5\xbeiv\xc4\x8dnih kon\xc4\x8di\xc4\x8dih. _NEWLINE_Verjamejo, da se tudi pri \xc4\x8dloveku zgodi, kar se je pokazalo na poskusnih \xc5\xbeivalih - dolgoro\xc4\x8dni stranski psiholo\xc5\xa1ki u\xc4\x8dinki pri rednih u\xc5\xbeivalcih amfetaminskih derivatov.\n_START_SECTION_\nToleranca in odvisnost\n_START_PARAGRAPH_\n\xc4\x8ce se u\xc5\xbeivanje amfetamina ponavlja nekaj dni zapored, kar se zgodi, ko u\xc5\xbeivalec ho\xc4\x8de vzdr\xc5\xbeevati evfori\xc4\x8dni "high", ki je posledica enkratnega odmerka, se lahko razvije stanje amfetaminske psihoze, ki zelo spominja na akutni napad shizofrenije. Halucinacijam se pridru\xc5\xbeijo tudi paranoidni simptomi in agresivno vedenje. So\xc4\x8dasno se lahko razvije tudi ponavljajo\xc4\x8de se stereotipno vedenje (npr. poliranje \xc4\x8devljev ali nizanje kroglic). Podobnost med tem stanjem in shizofrenijo ter u\xc4\x8dinki antipsihotikov v nadzorovanju tega, je konsistentna z dopaminsko teorijo shizofrenije._NEWLINE_Ko se u\xc5\xbeivanje droge za nekaj dni preneha, nastopi obodobje globokega spanja. Ko se oseba prebudi, se po\xc4\x8duti letargi\xc4\x8dno, depresivno, anksiozno, v\xc4\x8dasih celo suicidalno in la\xc4\x8dno._NEWLINE_Celo en odmerek amfetamina, premajhen, da bi povzro\xc4\x8dil psihoti\xc4\x8dne simptome, daje u\xc5\xbeivalcu ob\xc4\x8dutji utrujenosti in depresivnosti. Ti kasnej\xc5\xa1i u\xc4\x8dinki so posledica upada normalnih zalog noradrenalina in dopamina. Jasnega dokaza za to ni._NEWLINE_Toleranca se razvije hitro za periferne simpatomimeti\xc4\x8dne in anoreksi\xc4\x8dne u\xc4\x8dinke amfetamina. Po\xc4\x8dasneje se razvije za druge u\xc4\x8dinke (lokomotorna stimulacija in stereotipno vedenje.)_NEWLINE_Odvisnost od amfetamina je posledica neprijetnih kasnej\xc5\xa1ih u\xc4\x8dinkov, ki jih proizvaja in vztrajnega spominjanja evforije, kar vodi v \xc5\xbeeljo po ponovitvi odmerka. Ni tako o\xc4\x8ditnih fizi\xc4\x8dnih odtegnitvenih simptomov, kot se pojavijo pri opiatih. Ocenjujejo, da samo 5% u\xc5\xbeivalcev preide v popolno odvisnost. Navadno pove\xc4\x8dujejo odmerek, ko se razvije toleranca. Nato se zgodijo nenadzorovani\xc2\xa0\xc2\xbbzadetki\xc2\xab, ko u\xc5\xbeivalec jemlje drogo ve\xc4\x8dkrat kot en dan in ostaja neprenehoma intoksiciran. V tak\xc5\xa1nih\xc2\xa0\xc2\xbbzadetkih\xc2\xab\xc2\xa0se lahko zau\xc5\xbeije velike koli\xc4\x8dine droge. Tveganje za akutno toksi\xc4\x8dnost je visoko. Zahteva po drogi nadomesti vse druge pomisleke.\n_START_SECTION_\nFarmakokinetika\n_START_PARAGRAPH_\nAmfetamin se hitro absorbira iz prebavnega trakta in prosto preide v krvno-mo\xc5\xbegnasko pregrado. To stori hitreje kot drugi posredno deujo\xc4\x8di simpatomimeti\xc4\x8dni amini, kot sta efedrin ali tiramin. To razlo\xc5\xbei, zakaj ima bolj izra\xc5\xbeene u\xc4\x8dinke na osrednji \xc5\xbeiv\xc4\x8dni sistem kot te snovi._NEWLINE_Amfetamin se nespremenjen ve\xc4\x8dinoma izlo\xc4\x8da v urinu. Hitrost izlo\xc4\x8danja se pove\xc4\x8da, ko je urin bolj kisel._NEWLINE_Plazemski razpolovni \xc4\x8das variira v razponu od 5. pa tudi do 20 ali 30 ur. Odvisen je od pH-ja urina in urinskega pretoka.\n_START_SECTION_\nKlini\xc4\x8dna uporaba in ne\xc5\xbeeleni u\xc4\x8dinki\n_START_PARAGRAPH_\nGlavna uporaba amfetamina je zdravljenje ADHD (hiperaktivnostna motnja s pomanjkanjem pozornosti). Posebno pri otrocih je metilfenidat uporabljen najpogosteje, kot alternative amfetaminu. Odmerki so ni\xc5\xbejih od teh, ki povzro\xc4\x8dajo evforijo in druge stranske u\xc4\x8dinke. ADHD je pogosto stanje pri otrocih, pri katerih nepretrgana prekomerna aktivnost in zelo omejena pozornost motita njihovo vzgojo in socialni razvoj. U\xc4\x8dinkovitost je dokazana skozi mnoge kontrole. Motnje dopaminske poti so verjetno osnova simptomatike ADHD, vendar je mehanizem aktivnosti dopamina nejasen._NEWLINE_Narkolepsija je omejujo\xc4\x8de stanje, verjetno oblika epilepsije. Bolnik nenadoma in nenapovedljivo zaspi ob razli\xc4\x8dnih \xc4\x8dasih tekom dneva. Amfetamin je koristen, vendar ni popolnoma u\xc4\x8dinkovit._NEWLINE_Kot zaviralci apetita za zdravljenje debelosti pri \xc4\x8dloveku so se amfetaminski derivati izkazali za dokaj neu\xc4\x8dinkovite. Opustili so jih zaradi te\xc5\xbenje povzro\xc4\x8danja plju\xc4\x8dne hipertenzije. Ta je bila lahko tako resna, da je bila potrebna presaditev plju\xc4\x8d._NEWLINE_Klini\xc4\x8dna uporaba amfetamina je zmanj\xc5\xa1ana zaradi mnogih ne\xc5\xbeelenih u\xc4\x8dinkov, vklju\xc4\x8dno s hipertenzijo, nespe\xc4\x8dnostjo, anoreksijo, tremorjem, tveganjem poslab\xc5\xa1anja shizofrenije in nastanka odvisnosti._NEWLINE_Nenadna smrt se je zgodila pri u\xc5\xbeivalcih ekstazija, \xc4\x8deprav po enem, zmernem odmerku._NEWLINE_Droga lahko povzro\xc4\x8di stanje, ki spominja na vro\xc4\x8dinski udar, povezano s po\xc5\xa1kodbo mi\xc5\xa1ic in ledvi\xc4\x8dno odpovedjo. Lahko povzro\xc4\x8di tudi neprimerno izlo\xc4\x8danje antidiureti\xc4\x8dnega hormona. To vodi v \xc5\xbeejo, prekomerno hidracijo in hiponatriemijo (zastrupitev z vodo). Pri u\xc5\xbeivanju amfetaminov so poro\xc4\x8dali tudi o mo\xc5\xbeganski krvavitvi, verjetno zaradi akutnega povi\xc5\xa1anja krvnega tlaka._NEWLINE_Dokazano je, da je stalna uporaba amfetaminov povezana z dolgotrajnimi psiholo\xc5\xa1kimi u\xc4\x8dinki, vklju\xc4\x8dno s psihoti\xc4\x8dnimi simptomi, anksioznostjo, depresijo in s kognitivnim upadom. Interpretacija je te\xc5\xbeavna zaradi dejstva, da u\xc5\xbeivalci jemljejo ve\xc4\x8d razli\xc4\x8dnih drog. Povezava lahko odseva pove\xc4\x8dano uporabo droge pri psiholo\xc5\xa1ko motenih osebnostih bolj kot pozne psiholo\xc5\xa1ke u\xc4\x8dinke droge. Amfetamin povzro\xc4\x8da dolgotrajne po\xc5\xa1kodbe.\n_START_SECTION_\nPovzetek\n_START_PARAGRAPH_\nGlavni u\xc4\x8dinki so pove\xc4\x8dana motori\xc4\x8dna aktivnost, evforija in vznemirjenje ter anoreksija. S podalj\xc5\xa1anim u\xc5\xbeivanjem se razvije stereotipno in psihoti\xc4\x8dno vedenje._NEWLINE_U\xc4\x8dinki se zgodijo zaradi spro\xc5\xa1\xc4\x8danja kateholaminov, posebno noradrenalina in dopamina. Stimulatoren u\xc4\x8dinek traja nekaj ur. Sledita mu depresija in anksioznost._NEWLINE_Toleranca na stimulatorne u\xc4\x8dinke se razvije zelo hitro, \xc4\x8deprav lahko periferni simpatomimeti\xc4\x8dni u\xc4\x8dinki perzistirajo._NEWLINE_Amfetamini so uporabni pri zdravljenju narkolepsije in (paradoksno)! za nadzor hiperkineti\xc4\x8dnih otrok. Ne uporabljajo jih ve\xc4\x8d kot zaviralcev apetita zaradi tveganja plju\xc4\x8dne hipertenzije. Amfetaminska psihoza, ki zelo spominja na shizofrenijo, se lahko razvije pri prolongirani uporabi.'